अफगानिस्तान को 2 जून से खेलना है ODI सीरीज; IPL के दौरान हुए थे इंजर्ड
अफगानिस्तान के स्पिनर राशिद खान श्रीलंका दौरे के शुरुआती दो वनडे मैचों में नहीं खेलेंगे। अफगानिस्तान की टीम श्रीलंका दौरे पर है। उसे वहां पर 3 वनडे मैचों की सीरीज खेलनी है। पहला मुकाबला 2 जून को हंबनटोटा में है। वहीं आखिरी मैच 7 जून
अफगानिस्तान के स्पिनर राशिद खान श्रीलंका दौरे के शुरुआती दो वनडे मैचों में नहीं खेलेंगे। अफगानिस्तान की टीम श्रीलंका दौरे पर है। उसे वहां पर 3 वनडे मैचों की सीरीज खेलनी है। पहला मुकाबला 2 जून को हंबनटोटा में है। वहीं आखिरी मैच 7 जून को है। अफगानिस्तान क्रिकेट बोर्ड के अनुसार राशिद खान चोट की वजह से शुरुआती दो वनडे मैच से बाहर है। उम्मीद है कि वह तीसरे मुकाबले से पहले टीम के साथ जुड़ जाएंगे।
दरअसल राशिद खान IPLके 16वें सीजन में गुजरात टाइटंस टीम के हिस्सा थे। राशिद ने 30 मई को गुजरात टाइटंस और चेन्नई सुपर किंग्स के बीच अहमदाबाद में खेले गए फाइनल मैच के बाद कमर में दर्द की शिकायत की थी। फाइनल में राशिद को कोई सफलता नहीं मिली थी। उन्होंने 3 ओवर में 44 रन दिए थे।
राशिद गुजरात टाइटंस के तीसरे सफल गेंदबाज
राशिद IPL के 16वें सीजन के तीसरे सफल गेंदबाज रहे हैं। वह गुजरात टाइटंस के भी तीसरे सबसे ज्यादा विकेट लेने वाले गेंदबाज रहे हैं। राशिद ने 17 मैचों में 8.23 की इकोनॉकी रेट से 27 विकेट लिए थे। वहीं IPLके सबसे सफल गेंदबाज मोहम्मद शमी रहे। उन्होंने 17 मैचों में 8.03 की इकोनॉमी रेट से 28 विकेट लिए। उसके बाद दूसरे नंबर पर मोहित शर्मा रहे। उन्होंने 14 मैचों में 8.17 की इकोनॉमी रेट से 27 विकेट लिए। दोनों ही गुजरात टाइटंस से हैं।
श्रीलंका के लिए यह सीरीज महत्वपूर्ण
इस साल अक्टूबर-नवंबर में भारत में वनडे वर्ल्ड कप खेला जाना है। वर्ल्ड कप से पहले श्रीलंका और अफगानिस्तान दोनों के लिए ही तीन मैचों की वनडे सीरीज बेहद ही अहम है। अफगानिस्तान पहले ही वर्ल्ड कप के लिए टॉप आठ टीमों में जगह बना चुकी है। जबकि श्रीलंका को क्वालिफायर्स खेलना है। क्वालिफायर्स 16 जून से ज़िम्बाब्वे में होना है।